Bazė (reikšmės)
Žodis bazė gali reikšti: bazė – pagrindą, pamatą, atramos tašką; bazė – architektūrinio orderio elementą – apatinę kolonos dalį; bazė – trianguliacijos tinklo pagrindinę liniją; bazė – detalės paviršių, kuriuo ji remiasi dirbama ar apdirbama, arba pagal kurį ji orientuojama kitų detalių atžvilgiu; bazė – atstumą tarp transporto priemonės priekinės ir užpakalinės ašies arba ašių vidurio (jei daugiau); bazė – bet kurį tiesiškai nepriklausomą vektorių sistemos posistemį; bazė – tranzistoriaus sritį tarp emiterio ir kolektoriaus; bazė – cheminį junginį, turintį hidroksilo grupę –OH; bazė – teritoriją su patalpomis ir atsargomis kariuomenei, ekspedicijai, įstaigai ar įmonei aprūpinti; duomenų bazė – organizuotą duomenų rinkinį, saugomą kompiuterio atmintyje; erozijos bazė – paviršiaus lygį, kurį pasiekusi vandens srovė nebegilina savo vagos; artikuliacijos bazė – tarties įgūdžių visumą, būdingą tam tikrai kalbai arba tarmei.